Akken dimi bedden ɣer yeɣẓer, afen... afen…ayen ur yufi ula d yiwen deg yibehriyennni nat zik i yettṛuḥun d ssfayen, ttnadin lebḥur di lqarn n ddunit ɣer wayeḍ anda ara sen-d banen yidurar n ddheb d lfeṭṭa! Afen Sseεdi d Faḍma, akter-nsen. Ziɣenni, ar llan deg yeɣẓer miyya leṣnaf n yefrax yettɣennin yerkul ɣef tikkelt, yerna yettɣennin mkul yiwen s ṣṣut-is, mkul yiwen s taɣuct d-yettawi, yerna i cennun yakk akken ma llan i yiṭij mi ara d-yecṛeq! Ad ternuḍ limmer ala ifrax kan, i tijeǧǧ igin! Tijeǧǧ igin i izaden! -A nnaɣ a Ṛeppi εzizen! A nnaɣ a dadda, iyya ad twaliḍ! D tizezzawin! D tiwaɣin! D tisebḥanin! I tadi! I tadi! Ur ttssineɣ ara Ṛeppi!...